stanford-oval/wikipedia huggingface dataset:
Metsäjänis
Lisääntyminen

Metsäjänikset saavat yleensä 2–5 poikasta, joskus jopa kahdeksan. Naaras synnyttää vuodessa 1–3 poikuetta. Tavallisesti lajilla on kaksi poikuetta vuodessa.
Kiima alkaa helmikuussa, ja naaras tulee heti synnytyksen jälkeen uudelleen kiimaan. Se saattaa paritella vain muutamia tunteja synnytyksen jälkeen. Kantoaika on noin 50 vuorokautta. Poikasilla on syntyessään karvapeite, ja ne näkevät. Emo imettää poikasia kerran päivässä muutaman minuutin ajan. Kasviravintoa ne alkavat syödä jo parin päivän ikäisinä ja etsivät noin viikon ikäisenä ravintonsa jo itse. Poikaset ovat lähes hajuttomia, mikä edesauttaa niiden selviytymisessä pedoilta.
Ravinto

Metsäjäniksen pääravintoa ovat enintään seitsemän millimetrin paksuiset oksat, pajun, lepän, pihlajan ja koivun kuori sekä erilaiset ruohot ja varvut, kuten mustikka, juolukka ja kanerva.
Jäniseläinten ja muutamien jyrsijälajien ravinnonkäytössä on erikoisuus: ne syövät säännöllisesti osan ulosteestaan. Näin jänis siirtää umpisuolesta erittyvää ruoansulatusentsyymiä mahalaukkuun. Tuolloin papanoiden sisältö poikkeaa muulloin ulostetusta. Jänis ja muutkin kasvinsyöjät valikoivat ravintonsa ottaen huomioon sekä sen ravinteikkuuden että myrkyllisyyden. Talviaikaan, kun ruokaa on vähän, jänis vierailee mielellään kaatuneilla haavoilla. Jos haapaa tai muuta lehtipuuta ei ole, jänis syö myös koivua.
Saalistajat

Metsäjänistä saalistavat monet eläimet, esimerkiksi susi, ilves, kettu, kanahaukka, maakotka ja huuhkaja. Myös muut petolinnut, muun muassa hiirihaukka, pyydystävät jäniksen poikasia.
Metsästys

Metsäjänistä metsästetään yleisesti. Jänisten metsästys on suosituimpia metsästysmuotoja Suomessa, ja vuosittain Suomessa metsästetään noin 200 000 yksilöä.
Aiheesta muualla

Suomen Metsästäjäliitto: Metsäjänis
| --- | --- |
Taksonitunnisteet:  Wikidata: Q180035  Wikispecies: Lepus timidus  ADW: Lepus_timidus  BioLib: 20567  BOLD: 112231  CoL: 6PPQ3  EoL: 133022  EPPO: LEPUTI  Fauna Europaea: 305530  Fauna Europaea (new): 65307a9b-732d-42b3-8138-7000ff8e6ba1  GBIF: 2436756  iNaturalist: 55908  IRMNG: 10197753  ITIS: 180113  IUCN: 11791  MDD: 1001106  MSW: 13500221  NBN: NBNSYS0000005106  NCBI: 62621  Observation.org: 84396  Open Tree of Life: 167565  Paleobiology Database: 47655  Paleobiology Database: 47655  ZooBank: 6F1885A3-4B56-453C-952E-7B4417DB6446  Laji.fi: MX.50106
Karoliina

| Karoliina |
| --- | --- |
Nimipäivä:   
– suomenkielinen:  20. toukokuuta
– ruotsinkielinen:  20. toukokuuta
– ortodoksinen:  –
Muunnelmia:  Karo, Liina, Liinu
Vastineita eri kielissä:  Karolina, Carolina, Caroline
Nimen alkuperä:  latinalainen Carolus, Carola
Infobox OKNimi-testi OK: 
Karoliina on naisen etunimi.  Nimi on muodostettu latinalaisesta miehennimestä Carolus, joka on germaanisen Karl-nimen latinalainen vastine ja josta on johdettu myös naisennimi Carola. Vuoden 2019 loppuun mennessä Digi- ja väestötietoviraston tietojen mukaan Karoliina-nimen on Suomessa saanut 34 687 henkilöä, joista yli puolet on syntynyt vuosina 1980–1999. Muodossa Karolina nimi on annettu 4 202 ja muodossa Carolina 2 433 henkilölle.  Vuosina 1990–1999 Karoliina oli Suomen kuudenneksi suosituin naisten nimi. Usein Karoliina-nimisten lempinimi voi olla esimerkiksi Karo, Karkki, Kartsi, Kartsis, Kartsa jne.
Suomalaisesti kirjoitetusta Karoliinasta on kansainvälisesti monia muotoja, muun muassa Karolina, Carolina, Caroline ja Carola.
Kuvitteellisia Karoliinoja

Karoliina, Pikku Pietarin äitipuoli Simo Puupposen eli Aapelin romaanissa Pikku Pietarin piha (1958)
Kersantti Karoliina, Popedan Svoboda levyllä samannimisen kappaleen hahmo
Carolina, Leevi and the Leavingsin samannimisen kappaleen hahmo
Karoliina, seppä Matin ensimmäinen vaimo sarjassa Hovimäki.
Muita Karoliinoja

Karoliina eli kaisa on yksi biljardin lajimuodoista
M/S Karolina, Saaristomerellä liikennöivä yhteysalus
David Garrick

Thomas Gainsborough, David Garrickin muotokuva.
David Garrick (19. helmikuuta 1717 Hereford, Englanti – 20. tammikuuta 1779) oli englantilainen näyttelijä, näytelmäkirjailija, teatterinjohtaja ja teatterituottaja, joka vaikutti lähes kaikilla teatterin aloilla koko 1700-luvun ja oli Samuel Johnsonin oppilas ja ystävä. Hän esiintyi useilla amatöörinäyttämöillä. Hänen esiintymisensä Shakespearen näytelmässä Rikhard III herätti yleisön ja teatterinjohtajien huomion. Hän oli syntyperältään Ranskan hugenotteja.
Garrick toimi kolmekymmentä vuotta lontoolaisen Drury Lane -nimisen teatterin johtajana. Näyttämötaiteen uranuurtajana Garrickia pidetään siksi, että hän luopui siihen asti vallalla olleesta, moniin sääntöihin sidotusta, juhlallisesta näyttelemisestä. Garrick näytteli realistisesti, ja hänellä oli kyky ilmaista tunne-elämän koko asteikko. Hänen ansiostaan teatterin taso ja teatterilaisten arvostus kohosi. Samuel Johnson sanoi hänestä: "Ammatti teki hänestä rikkaan, ja hän teki ammatista arvostetun".
Näytelmäkirjailijana hän ei sen sijaan kriitikoiden mukaan ollut erityisempi, mutta sitä arvostetaan, että hän toi Shakespearen näytelmät aikalaistensa tietoisuuteen.
Aiheesta muualla

Kuvia tai muita tiedostoja aiheesta David Garrick Wikimedia Commonsissa
David Garrick. Suuri näyttelijä Englannissa 1700-luvulla, Aamulehti, 06.01.1935, nro 5, s. 13, Kansalliskirjaston digitaaliset aineistot
1700-luvun suurin Hamlet. Garrick loisto-osassaan saksalaisen fysiikan professorin kuvaamana, Aamulehti, 13.01.1935, nro 11, s. 14, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Belgia  Yhdysvallat  Ruotsi  Latvia  Tšekki  Australia  Kreikka  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  Discography of American Historical Recordings  FID  MusicBrainz  RKD Artists  ULAN 
Henkilöt:  Deutsche Biographie  DDB  Trove 
Muut:  RISM  SNAC  IdRef
Exo

| Exo |
| --- | --- |

 EXO kesäkuussa 2016. Vasemmalta oikealle, ylhäällä: Baekhyun, Chen, Lay, Sehun, Chanyeol, D.O. ja Kai Vasemmalta oikealle, alhaalla: Suho ja Xiumin
Tiedot
Toiminnassa:  2012—
Tyylilaji:  K-pop, R&B, Hip hop, EDM
Kotipaikka:   Etelä-Korea
Laulukieli:  korea, kiina, japani
Jäsenet:  Xiumin  Suho  Lay  Baekhyun  Chen  Chanyeol  D.O.  Kai  Sehun 
Entiset jäsenet:  Luhan Kris Tao
Levy-yhtiö:  SM Entertainment   Avex Trax  
Aiheesta muualla
Kotisivut
Infobox OKNimi-testi OK: 
Exo (tyyliteltynä EXO, kor. 엑소) on kiinalais-eteläkorealainen yhdeksänhenkinen yhtye, jonka perusti SM Entertainment vuonna 2011 Soulissa. Yhtye debytoi 8. huhtikuuta 2012 Mama EP:llä. Yhtye jakaantui alun perin kahteen alaryhmään, jotka olivat Exo-K ja Exo-M. Vuonna 2012 yhtye alkoi kuitenkin esiintyä kokonaisena. Yhtye esittää kappaleita koreaksi, kiinaksi ja japaniksi.
Yhtye oli alun perin 12-jäseninen, mutta toukokuussa 2014 jäsen Kris Wu vaati levy-yhtiötä mitätöimään sopimuksensa ja erosi yhtyeestä. Samana vuonna Luhan teki samoin ja erosi yhtyeestä. Tao jätti yhtyeen 2015.
Ensimmäisen studioalbuminsa Xoxo (2013) julkaisun jälkeen Exosta tuli myydyin k-pop-artisti 12 vuoteen. Xoxo myi yli 1,5 miljoonaa kappaletta, ja singlestä "Growl" tuli suosittu. Yhtyeen kuudennesta studioalbumista Don't Mess Up My Tempo (2018) tuli yhtyeen myydyin albumi, sillä se myi yli 1,9 miljoonaa kappaletta.
Historia > Yhtyeen muodostus ja uran alku (2006–2012)

Exo-K:n Suho oli ensimmäinen jäsen, josta tuli SM Entertainmentin harjoittelija. Suho koe-esiintyi levy-yhtiölle vuonna 2006. Seuraavana vuonna Kai koe-esiintyi yhtiölle ja sai paikan harjoittelijana. Chanyeolista ja Sehunista tuli vuonna 2008 levy-yhtiön harjoittelijoita. D.O. koe-esiintyi levy-yhtiölle 2010, ja sai harjoittelijapaikan lauluäänensä ansiosta. Baekhyunista tuli vuonna 2011 levy-yhtiön harjoittelija, ja hän ehti olla vajaa vuoden harjoittelijana, ennen kuin Exo debytoi. Exo-M:n Kris koe-esiintyi SM Entertainmentille Kanadassa pidetyssä koe-esiintymisessä. Kris sai paikan, ja muutti sen jälkeen Etelä-Koreaan. Lay koe-esiintyi 2010 Kiinassa pidetyssä koe-esiintymisessä. Xiumin koe-esiintyi levy-yhtiölle samana vuonna kuin Lay ja sai harjoittelijapaikan. Luhanista tuli harjoittelija, kun hän oli Soulissa vierailemassa 2010. Levy-yhtiön kykyjenetsijät tarjosivat Luhanille paikkaa, ja tämä läpäisi koe-esiintymisen. Tao esiintyi kykykilpailussa 2010 ja sai paikan harjoittelijana sitä kautta. Chen oli viimeinen jäsen, joka sai harjoittelijapaikan. Chen koe-esiintyi vuonna 2011 SM Entertainmentille ja sai heti paikan. Yhtye esiintyi ensimmäisen kerran 29. joulukuuta 2011.
Exo-K ja Exo-M debytoivat 8. huhtikuuta 2012 Mama EP:llä. Yhtyeen alaryhmät esittivät samat kappaleet eri kielillä, Exo-K koreaksi ja Exo-M kiinaksi. Mama oli Gaonin albumilistan listaykkönen ja Billboardin maailmanlaajuisen albumilistan kahdeksas. Ennen debyyttiä Exo oli julkaissut singlet ”What is Love” ja ”History”. Yhtye voitti 2012 vuoden lopussa Mnet Asian Music Awardsissa ja Golden Disc Awardsissa Uuden tulokkaan -palkinnon.
Historia > Läpimurto (2013–2014)

Exo julkaisi ensimmäisen studioalbuminsa Xoxo 3. kesäkuuta 2013. Yhtye ei esiintynyt alaryhmissään, vaan kokonaisena ryhmänä Etelä-Koreassa. Albumista julkaistiin pian uudelleenjulkaisu Growl. ”Growl” kappaleesta tuli suuri hitti ja se pääsi Billboardin K-pop Hot 100 -listalle listakolmanneksi. Xoxo myi yli miljoona kappaletta, ja se teki yhtyeestä nopeiden myydyimmän k-pop-artistin kahteentoista vuoteen. Yhtye julkaisi joulukuussa EP:n Miracles in December. Yhtyeen ensimmäinen tosi-tv-sarja Exo's Showtime alkoi 28. marraskuuta 2013. Exo voitti vuoden 2013 lopussa monta palkintoa. ”Growl” voitti Vuoden kappale -palkinnon.
Yhtye julkaisi Overdose EP:n 7. toukokuuta 2014. Exo esiintyi jälleen alaryhmissä EP:n julkaisun myötä. EP:tä ennakkotilattiin yli 660 000 kappaletta, tehden sitä ennakkotilatuimman albumin Korean historiassa. Overdose oli Billboardin maailmanlaajuisen albumilistan toinen, tehden Exosta parhaiten Bilboard-listoille koskaan sijoittuneen eteläkorealaisen poikayhtyeen siihen mennessä. Overdose oli Etelä-Korean myydyin julkaisu vuonna 2014, ja se voitti Vuoden Albumi -palkinnon. Exon ensimmäinen konsertti Exo from Exoplanet 1 – The Lost Planet myytiin loppuun 1,47 sekunnissa.
Historia > Läpimurto (2013–2014) > Kokoonpanomuutokset

Kris haastoi SM Entertainmentin oikeuteen 15. toukokuuta 2014, ja vaati levy-yhtiötä mitätöimään sopimuksensa. Kris nimesi lähdön syyksi hänen terveytensä laiminlyömisen ja epätasa-arvoisen kohtelun. Saman vuoden lokakuussa Luhan haastoi levy-yhtiön oikeuteen samoista syistä kuin Kris. Luhan jätti yhtyeen 2014 vuoden lopussa.
Historia > Japaninkielinen debyytti (2015)

Yhtye aloitti toisen konserttikiertueensa Exoplanet 2 – The Exo'luxion maaliskuussa 2015, johon osallistui viiden illan aikana 70 000 katsojaa. Studioalbumi Exodus julkaistiin 30. maaliskuuta, ja sitä tilattiin vuorokauden sisällä yli 500 000 kappaletta. Studioalbumin single ”Call Me Baby” levisi laittomasti internetiin ennen julkaisua, joten se julkaistiin aikaisemmin, kun olisi ollut tarkoitus. "Call Me Baby" singlestä tuli aikansa katsotuin k-pop-musiikkivideo. Exodus oli Gaonin albumilistan listaykkönen neljä viikkoa, ja se myi yli miljoona kappaletta. Studioalbumi voitti Vuoden albumi -palkinnon. Albumista julkaistiin uudelleenjulkaisu Love Me Right kesäkuussa 2015.
Exo teki japaninkielisen debyyttinsä 4. marraskuuta ”Love Me Right -Romantic Universe-” singlellä. Single myi 147 000 kappaletta heti julkaisun jälkeen. Yhtye julkaisi singlen ”Lightsaber” yhteistyössä Star Wars: The Force Awakens -elokuvan kanssa. Exo julkaisi loppuvuodesta Sing for You EP:n. Puolet myyntivoitoista annettiin Unicefin Smile For U -kampanjalle.
Tao haastoi levy-yhtiön oikeuteen ja vaati sopimuksensa mitätöintiä.
Historia > Maailmanlaajuisen suosion saavutus (2016–2017)

Tao hävisi oikeudenkäynnin SM Entertainmentin kanssa tammikuussa 2016, ja hänet määrättiin maksamaan korvaukset levy-yhtiölle. Exo julkaisi kolmannen studioalbuminsa Ex'act kesäkuussa 2016, ja se myi kaiken kaikkiaan 1,17 miljoonaa kappaletta. Elokuussa julkaistiin uudelleenjulkaisu Lotto. Studioalbumi oli jälleen Billboardin albumilistan listaykkönen ja Gaonin latauslistan ykkönen. Studioalbumi oli yhtyeen kolmas albumi, joka myi yli miljoona kappaletta. Media kutsui yhtyettä saavutuksen ansiosta "tripla miljoonan myyjäksi".
Krisin ja Luhanin oikeudenkäynnit ratkesivat 21. heinäkuuta 2016. He joutuivat jatkamaan sopimuksiaan vuoteen 2022 asti. Exo aloitti 22. heinäkuuta kolmannen konserttikiertueensa Exoplanet 3 – The Exo'rdium. Liput konsertteihin loppuunmyynttiin kahdessatoista minuutissa, ja esityksiä oli yhteensä yli 100. Lay ilmoitti, että ei osallistuisi yhtyeen seuraavaan albumiin, sillä haluaisi keskittyä näyttelyyn. Lay ei ole sen jälkeen osallistunut Exon tapahtumiin. Yhtye julkaisi toisen japaninkielisen singlensä ”Coming Over” 7. joulukuuta. For Life EP julkaistiin joulukuussa.
Jäsenet Chen, Baekhyun ja Xiumin perustivat Exon ensimmäisen varsinaisen alaryhmän, Exo-Cbx:n 31. lokakuuta 2016. Alaryhmä julkaisi EP:n Hey Mama!, joka myi 293 897 kappaletta. Japaninkielinen Girls EP julkaistiin seuraavana vuonna ja se myi 60 000 kappaletta kuukauden sisällä.
Yhtyeen neljäs studioalbumi The War julkaistiin 18. heinäkuuta 2017, ja sitä ennakkotilattiin yli 800 000 kappaletta. Exo pääsi Guinnessin ennätystenkirjaan 29. heinäkuuta 2017, sillä se oli yhtye, joka oli voittanut eniten pääpalkintoja. Syyskuussa The War studioalbumista julkaistiin uudelleenjulkaisu The Power of Music. Exo aloitti neljännen konserttikiertueensa Exo Planet 4 – The Elyxion 24. marraskuuta 2017. Joulukuussa yhtye lykkäsi Universe EP:n julkaisua Kim Jonghyunin kuoleman takia.
Historia > Kansainvälinen toiminta (2018–2019)

Single ”Power” oli ensimmäinen eteläkorealainen kappale, joka esitettiin Dubain Fountain -suihkulähteillä. Yhtye matkusti Dubaihin katsomaan ensiesitystä 16. tammikuuta 2018. Exo julkaisi ensimmäinen japaninkielisen studioalbuminsa Countdown 31. tammikuuta. Exo esiintyi Pyeongchangin talviolympialaisten loppuseremoniassa. Baekhyun myös esitti Korean kansallislaulun 5. helmikuuta.
Yhtyeen kuudes studioalbumi Don't Mess Up My Tempo julkaistiin 2. marraskuuta 2018. Lay osallistui albumin singleihin. Studioalbumia ennakkotilattiin 1,1 miljoonaa kappaletta, tehden siitä yhtyeen ennakkotilatuimman albumin. Albumin julkaisun myötä Exosta tuli Korean ensimmäinen yhtye, joka oli myynyt yli 10 miljoonaa albumia. Studioalbumista julkaistiin uudelleenjulkaisu Love Shot. Kaiken kaikkiaan albumi myi 1,9 miljoonaa kappaletta tehden siitä Exon myydyimmän albumin.
Xiumin astui armeijan palvelukseen huhtikuussa ja D.O. heinäkuussa 2019. Chanyeol ja Sehun muodostivat yhtyeen toisen varsinaisen alaryhmän, Exo-Sc:n. Exon viides konserttikiertue Exo Planet 5 – Exploration alkoi heinäkuussa 2019 ilman Xiuminia, Layta ja D.O:ta.
Exon seitsemäs studioalbumi Obsession julkaistiin 27. marraskuuta 2019. D.O. ja Xiumin eivät osallistuneet albumiin armeijassa olonsa takia.
Historia > Soolouriin keskittyminen (2020–)

Yhtyeen levy-yhtiö SM Entertainment ilmoitti helmikuussa 2020, että yhtyeen jäsenet keskittyisivät enemmän soolouriinsa armeijan takia. Suho julkaisi ensimmäisen sooloalbuminsa Self-Portrait 30. maaliskuuta. Suho astui armeijan palvelukseen 14. toukokuuta. Baekhyun julkaisi minialbumin Delight 25. toukokuuta. Minialbumi myi yli miljoona kappaletta, tehden siitä toisen Eteläkorealaisen soololaulajan albumin, joka myi niin hyvin. Lay julkaisi kolmannen studioalbuminsa Lit kahdessa osassa kesä-heinäkuussa. Lit myi yli 2,5 miljoonaa kappaletta, tehden Laysta Kiinan myyneimmän artistin 2020. Exo-Sc julkaisi ensimmäisen studioalbuminsa 1 Billion Views 13. heinäkuuta. Baekhyun ja Kai osallistuivat SuperM:n promootioihin, joka julkaisi ensimmäisen studioalbuminsa Super One. Chen astui palvelukseen 26. lokakuuta. Kai julkaisi ensimmäisen minialbuminsa Kai (开) 30. marraskuuta. Xiumin kotiutui armeijaista 6. joulukuuta.
D.O. kotiutui 25. tammikuuta 2021. Baekhyun julkaisi ensimmäisen japaninkielisen minialbuminsa Baekhyun samassa kuussa. Lay julkaisi neljännen albuminsa Producer 5. helmikuuta. Baekhyun julkaisi kolmannen EP:nsä Bambi maaliskuussa. Chanyeol astui palvelukseen 29. maaliskuuta, ja Baekhyun taas 6. toukokuuta. Ennen Chanyeolin ja Baekhyunin armeijaan menoa, kuusi aktiivista Exon jäsentä nauhoittivat salaa uuden albumin. Exo julkaisi minialbumin Don’t Fight the Feeling 7. kesäkuuta. D.O. julkaisi ensimmäisen minialbuminsa Empathy 26. heinäkuuta. Kai julkaisi toisen minialbuminsa Peaches 30. marraskuuta.
Suho kotiutui armeijasta 13. helmikuuta 2022, ja julkaisi toisen minialbuminsa Grey Suit huhtikuussa. Huhtikuun 8. päivä Lay ilmoitti jättäneensä SM Entertainmentin. Chen kotiutui armeijasta 25. huhtikuuta. Xiumin julkaisi ensimmäisen minialbuminsa Brand New 26. syyskuuta. Chanyeol kotiutui armeijasta 28. syyskuuta.
Suho paljasti 5. tammikuuta 2023, että Exo tekee paluun kokonaisena ryhmänä kevään jälkeen. Baekhyun kotiutui armeijasta 5. helmikuuta.
Baekhyun, Chen ja Xiumin irtisanoivat sopimuksen SM Entertainmentin kanssa 1. kesäkuuta 2023.
Jäsenet

| 0 | 1 | 2 |
| --- | --- | --- |
|  Nykyiset (aktiiviset) Xiumin  Suho  Lay  Baekhyun  Chen  Chanyeol  D.O.  Sehun |  Nykyiset (tauolla) Kai  |  Entiset Kris  Luhan  Tao  |
Diskografia > Studioalbumit

Xoxo (2013), Uudelleenjulkaisu Growl (2013)
Exodus (2015), Uudelleenjulkaisu Love Me Right (2015)
Ex'act (2016), Uudelleenjulkaisu Lotto (2016)
The War (2017), Uudelleenjulkaisu The Power of Music (2017)
Countdown (2018)
Don't Mess Up My Tempo (2018), Uudelleenjulkaisu Love Shot (2018)
Obsession (2019)
EXIST (2023)
Diskografia > EP-levyt

Mama (2012)
Miracles in December (2013)
Overdose (2014)
Sing for You (2015)
For Life (2016)
Universe (2017)
Don’t Fight the Feeling (2021)
Konserttikiertueet

Exo from Exoplanet 1 – The Lost Planet (2014)
Exo Planet 2 – The Exo'luxion (2015–2016)
Exo Planet 3 – The Exo'rdium (2016–2017)
Exo Planet 4 – The Elyxion (2017–2018)
Exo Planet 5 – Exploration (2019)
Filmografia > Tosi-tv-sarjat

Exo's Showtime (2013)
Xoxo Exo (2014)
Exo 90:2014 (2014)
SurpLines Exo (2015)
Exo Channel (2015)
Exomentary Live (2016)
Exo Tourgram (2017)
Travel the World on Exo's Ladder 1. kausi (2018)
Exo Arcade (2018)
Travel the World on Exo's Ladder 2. kausi (2019)
Hearts For You (2019)
Filmografia > Draamasarjat

Exo Next Door (2015)
Exo-K kuvattuna vuonna 2012.
Exo vastaanottamassa palkintoa 2014.
Exo kuvattuna tammikuussa 2016.
Exo, Ivanka Trump, Moon Jae-in ja Lee Chae Rin (CL) kuvattuna talviolympialaisissa helmikuussa 2018.
Varsovan linna

Varsovan linna
Bernardo Bellotton maalaus vuodelta 1773, joka esittää linnan ikkunasta avautuvaa maisemaa.
Varsovan linna on Puolan Varsovassa sijaitseva entinen kuninkaanlinna. Natsit tuhosivat linnan Adolf Hitlerin käskystä täysin vuonna 1944. Se rakennettiin uudelleen vuosina 1971–1984 viimeisenä osana Varsovan vanhankaupungin entisöintiä. Entisöinnin valmistuttua linna on ollut museona. Puolan kulttuuri- ja kansallisperinnön ministeriö pitää siellä myös juhlia ja tapahtumia. Vuonna 1980 Varsovan historiallinen keskusta lisättiin Unescon maailmanperintöluetteloon. Osana sitä luetteloon kuuluu myös linna.
Linnan yhteydessä on kaksi puutarhaa, joiden yhteisala on 2 hehtaaria. Yläpuutarha rakennettiin uudelleen vuonna 2015 ja alapuutarha vuonna 2019. Linnan ja puutarhojen jälkeen linnan alueella ei ole enää entisöitäviä rakennelmia.
Aiheesta muualla

Kuvia tai muita tiedostoja aiheesta Varsovan linna Wikimedia Commonsissa
Merkinnän syy: historia
Luettelo Falcon-rakettiperheen laukaisuista

Tämä on luettelo Falcon-rakettiperheen laukaisuista. Mukaan luetaan Falcon 1, Falcon 9 (F9 v1.0, F9 v1.1, Full Thrust) ja Falcon Heavy. Tarkempaa tietoa kustakin laukaisusta voi löytyä lento- tai hyötykuorma-sarakkeen linkistä.
Laukaisuhistoria > 2006–2009

| Nro> .Nro. | Aika (UTC) | Tyyppi | Laukaisu­paikka | Hyötykuorma | Rata | Asiakas | Lopputulos> (laukaisu) | Lopputulos> (laskeutuminen) |
| --- | --- | --- | --- | --- | --- | --- | --- | --- |
| 1 | 24. maaliskuuta 2006 22.30 | F1 | Omelek | FalconSAT-2 |  | DARPA | Epäonnistui | Ei yritetty |
1: Moottori lopetti toiminnan 33 sekuntia laukaisun jälkeen. Raketti tuhoutui maahansyöksyssä.
| 2 | 21. maaliskuuta 2007 01.10 | F1 | Omelek | Demosatelliitti |  | DARPA | Epäonnistui | (Mereen) Epäonnistui |
2: Ensimmäisen vaiheen poltto ja toisen vaiheen käynnistys onnistui ongelmitta. Ensimmäisen vaiheen talteenottoyritys epäonnistui. Raketti saavutti lopulta vain 289 km lentokorkeuden, eikä päässyt kiertoradalle moottorin sammuttua ennenaikaisesti. Lento oli tosin jossain määrin onnistunut SpaceX:n mukaan, sillä siltä saatiin myöhempien lentojan kannalta hyödyllistä dataa.
| 3 | 3. elokuuta 2008 03.34 | F1 | Omelek | Explorers, NanoSail-D, PRESat, Trailblazer |  | Celestis, NASA, ORS | Epäonnistui | Ei yritetty |
3: Ensimmäisen vaiheen jäännöstyöntövoima aiheutti törmäyksen toisen rakettivaiheen kanssa.
| 4 | 28. syyskuuta 2008 23.15 | F1 | Omelek | RatSat |  | SpaceX | Onnistui | (Mereen) Epäonnistui |
4: Alun perin suunniteltu syyskuun 23.–25. päivälle, lähde? ja raketin oli tarkoitus kuljettaa RazakSAT radalle. Hyötykuorma vaihdettiin 165 kilogramman massasimulaattoriin.
| 5 | 14. heinäkuuta 2009 03.35 | F1 | Omelek | RazakSAT |  | ATSB | Onnistui | Ei yritetty |
5:
Laukaisuhistoria > 2010–2013

| Nro> .Nro.. | Aika (UTC)> Aika (UTC). | Tyyppi> Tyyppi. | Laukaisu­paikka> Laukaisu­paikka. | Hyötykuorma> Hyötykuorma. | Rata> Rata. | Asiakas> Asiakas. | Lopputulos> (laukaisu). | Lopputulos> (laskeutuminen). |
| --- | --- | --- | --- | --- | --- | --- | --- | --- |
| 1 | 4. kesäkuuta 2010 18.45 | F9 v1.0 | CC SLC40 | Dragon spacecraft qualification unit | LEO | SpaceX | Onnistui | Ei yritetty |
1: Falcon 9:n ensimmäinen lento.
| 2 | 8. joulukuuta 2010 15.43 | F9 v1.0 | CC SLC40 | COTS Demo Flight 1, kaksi Cubesatia | LEO | NASA COTS, NRO | Onnistui | Ei yritetty |
2: Dragonin ensilento; thrustereiden testausta ja laskeutuminen
| 3 | 22. toukokuuta 2012 07.44 | F9 v1.0 | CC SLC40 | COTS Demo Flight 2 | LEO | NASA COTS | Onnistui | Ei yritetty |
3: Ensimmäinen laukaisuyritys peruuntui, toisella laukaisu onnistui.
| 4 | 8. lokakuuta 2012 00.35 | F9 v1.0 | CC SLC40 | Primaari: SpaceX CRS-1 | LEO | NASA CRS | Onnistui | Ei yritetty |
| 4 | 8. lokakuuta 2012 00.35 | F9 v1.0 | CC SLC40 | Toissijainen: Orbcomm-OG2 | LEO | Orbcomm | Epäonnistui | Ei yritetty |
4: CRS-1:n laukaisu onnistui. Ensimmäisen vaiheen moottorivian seurauksena toissijainen hyötykuorma joutui liian matalalle radalle ja toimi vain lyhyen aikaan ennen tuhoutumista ilmäkehässä. ISS:n turvallisuussäännöt estivät tilanteen paikkaamisen toisen vaiheen toisella poltolla.
| 5 | 1. maaliskuuta 2013 15.10 | F9 v1.0 | CC SLC40 | SpaceX CRS-2 | LEO | NASA CRS | Onnistui | Ei yritetty |
5: Falcon 9 v1.0:n viimeinen lento.
| 6 | 29. syyskuuta 2013 16.00 | F9 v1.1 | VAFB LC4E | CASSIOPE | Polaari | MDA Corp | Onnistui | (Mereen) Epäonnistui |
6: Ensimmäinen lento uudella 13 tonnin LEO-kapasiteetin Falcon 9 v1.1 -versiolla.  Lento oli myös ensimmäinen lento kehitysohjelmassa, jossa pyritään saamaan raketin ensimmäinen vaihe laskeutumaan ja lopulta ehjänä talteen. Mittausdataa saatiin haltuun, mutta laskeutumisen aikana rakettivaihe alkoi pyöriä niin, että sen moottori ei saanut enää ajoainetta. Tämän seurauksena se törmäsi mereen ja tuhoutui.
| 7 | 3. joulukuuta 2013 22.41 | F9 v1.1 | CC SLC40 | SES-8 | GTO | SES | Onnistui | Ei yritetty |
7: Ensimmäinen Falcon 9:n laukaisu GTO:lle.